तिलक की रस्म नहीं हुई पुरी, मामला पहुंचा थाना
हुसैनाबाद | हुसैनाबादथाना क्षेत्र के धरहरा मोड़ पर बिना तिलक की रस्म पुरा किए लड़की पक्ष वाले बैरंग लौट गए। छतरपुर थाना क्षेत्र के मुरूमदाग गांव निवासी राम वरण साव ने अपनी पुत्री की शादी हुसैनाबाद नगर मोड़ निवासी बलराम साव के पुत्र के साथ तय की थी। तय दहेज के रुपए समान भी वर पक्ष को मिल चुका था। इसके बाद लड़की पक्ष के लोग निर्धारित तिथि गत 5 मार्च को तिलक चढ़ाने के लिए धरहरा मोड पहुंचे।
तिलक की रस्म को पुरा कराने के लिए जैसे ही लड़की पक्ष के लोग दरवाजे पर पहुंचे तो लड़के पक्ष के लोगों ने अभद्र व्यवहार कर घर से वापस लौटा दिया। इसके बाद लड़की के पिता राम वरण साव ने हुसैनाबाद थाना में दो लाख नगद,आभूषण सहित अन्य समान लेने का आरोप लगाते हुए लड़का,माता पिता एवं चार अज्ञात के विरुद्ध प्राथमिकी दर्ज करने का आवेदन दिया है।
इधर लड़के के पिता राम वरण साव का कहना है कि लड़की पक्ष के लोग जबरन शादी करना चाहते हैं, इसलिए गलत आरोप लगा रहे हैं।
hin_Deva hin_Deva hin_Deva hin_Deva